
GerDa – Økonomicase Colocarton A/S – Didaktisk refleksion
Udarbejdet af Jan Meincke, FMS
Case opgaven er udarbejdet med tanke på relevans for maskinmesteruddannelsens 8. semester i økonomi og udvalgte emner som optræder i faget Organisation1. Der vil til løsning af opgaven være elementer/viden fra både Energi & miljø og Vedligeholdsledelse som er afsluttede fag på 6. semester, som med gavn vil kunne anvendes i arbejdet med opgavens løsning. Den kombinerer økonomiske, miljømæssige, tekniske og strategiske elementer på en måde, der gør den praksisnær og motiverende. De studerende vil således kunne få glæde af at genbesøge læringsmålene for fagene Energi & miljø og Vedligeholdsledelse, 6. semester.
Opgavens overordnede formål
Opgavens overordnede formål er at koble teoretiske investeringsmodeller med praksisnære overvejelser om økonomi, organisation[footnoteRef:1], bæredygtighed (herunder FN’s 17 verdensmål[footnoteRef:2]), miljø og strategi. Den studerende vil gennem arbejdet med opgavens løsning kunne opnå forståelse for sammenhængen mellem økonomiske beregninger, investeringsøkonomi, tekniske beregninger og kvalitative vurderinger, her med udgangspunkt i ESG og bæredygtighed hvor værktøjer og modeller i den eksterne strategiske analyse bringes i spil, her med særligt fokus på de eksterne strategiske analysemetoder PESTLE og Porters 5 Forces. [1:  Faget Organisation gennemføres sideløbende med økonomifaget på 8. semester]  [2:  https://www.verdensmaalene.dk/maal] 

Relevans 
Opgaven tager afsæt i en realistisk case, Colocarton A/S, og lægger op til aktuelle bæredygtighedstemaer, som §99 i årsregnskabsloven[footnoteRef:3] (CSRD), ESG og FN’s 17 Verdensmål. Det skal være medvirkende til at gøre opgaven både engagerende, praksisnær samt skabe forståelse for sammenhænge. [3:  https://www.retsinformation.dk/eli/lta/2024/1057] 

Tilgang til helhedsorienteret opgaveløsning
Case opgaven går ud over traditionelle investeringsanalyser ved at inddrage eksterne faktorer som fx PESTLE, konkurrenceforhold (Porters 5 Forces) og den tredje bundlinje (People, Planet, Profit). Dette giver de studerende mulighed for at arbejde med og derigennem give forudsætning for at forstå mere komplekse investeringsbeslutninger i en bredere kontekst. Ligeledes vil den studerende opnå indsigt i at en investeringscase rummer mere end blot tekniske løsninger, set isoleret.
Pædagogiske og didaktiske overvejelser
Problemorienteret læring med udgangspunkt i case Colocarton A/S
Opgaven understøtter en problembaseret læringsmodel, hvor de studerende, i grupper, arbejder med en konkret case (Colocarton A/S) og herigennem anvender teoretisk viden i casens praksisnære kontekst. Det er medvirkende til at styrke de studerendes analytiske, metodiske og problemløsende kvalifikationer/kompetencer (læringsmål), at se i helheder frem for et snævert teknisk problem.
Tværfaglighed
Ved at integrere økonomi, strategi, teknologi, til dels organisation og bæredygtighed fordre opgaven tværfaglig tænkning, hvilket er relevant for den færdiguddannede maskinmester.
Gruppesamarbejde
Gruppearbejdet giver mulighed for at øve samarbejde og give rum for faglig diskussion suppleret med peer feedback. Dette for at styrke den studerendes læringsudbytte og samarbejdskompetencer.
Anvendelsesorienteret læring
Opgaven er meget anvendelsesorienteret, og understøtter den studerende i hvorledes tilgangen til løsning af opgaver/cases af denne art kan anvendes i det fremtidige arbejde, samt til hvilke krav der kan forventes at være til dette. Der er i arbejdet med opgavens løsning, lagt vægt på kommunikation og formidling af løsningsforslag gennem fx pitch af/og/eller Businesscase.
Vurdering og feedback
Det kan måske være en fordel at udarbejde en ”vurderingsmatrix”, så de studerende kender bedømmelseskriterierne. Fx kan opgavens løsning bedømmes på:
de studerendes vurdering af korrekthed af beregninger
strategisk analyse og bæredygtighedsvurdering
struktur og argumentation 
præsentation, hvorledes var formidlingen? Kommunikationen
Vurderingsmatrix administreres af modtagergruppen og afleveres skriftligt til gruppen som præsenterer.
Gennemførelse i praksis, omfang - Perspektivering og faglig progression 
Opgaven understøtter den faglige progression på 8. semester ved at binde tråde mellem tidligere semestre og den studerendes fremtidige praksis som professionsbachelor. Gennem arbejdet med casen får den studerende mulighed for, i gruppearbejdet, at vise sin evne til at koble sin viden om det teknisk fagområde, økonomi og bæredygtighedsbegrebet, som vil kunne bidrage til realistisk strategisk beslutningsproces i en virksomhed.
Opgaven sigter mod, at tidligere opnået viden, bl.a. fra fagene Energi & miljø og Vedligeholdsledelse (6. semester), og udvider anvendelsen af disse fagområder med strategiske, organisatoriske og økonomiske overvejelser.
Opgavens tværfaglige og case baserede tilgang har til formål at fremme den studerendes evne til at arbejde helhedsorienteret, som det kræves i komplekse erhvervsmæssige sammenhænge, hvor maskinmesteren ofte vil befinde sig i et spændingsfelt mellem teknik, ledelse og bæredygtighed. Dette er i tråd med maskinmesterens rolle som generalist og beslutningstager i en organisation.

Sammen med opgavens løsning vil der kunne arbejdes med ”Puslespillet”. 

